ഓര്ഡര് ചെയ്തത് 70,900 രൂപയുടെ ഐഫോണ്: ആമസോണില് നിന്നെത്തിയത് സോപ്പും അഞ്ച് രൂപ തുട്ടും, ഇത്തവണ പറ്റിക്കപ്പെട്ടത് ആലുവ സ്വദേശി കൊച്ചി: ആമസോണില് നിന്നും 70,900 രൂപയുടെ ഐഫോണ് 12 ഓര്ഡര് ചെയ്ത ആലുവ സ്വദേശിയായ പ്രവാസിയ്ക്ക് ലഭിച്ചത് വിം സോപ്പും അഞ്ച് രൂപയുടെ നാണയവും. ആലുവ തോട്ടുമുഖം സ്വദേശിയായ നൂറുള് അമീനാണ് പറ്റിക്കപ്പെട്ടത്. ആമസോണിലും പോലീസിലും യുവാവ് പാരാതി നല്കിയിട്ടുണ്ട്. ഒക്ടോബര് 12നാണ് ആഫോണ് ഐസിഐസിഐ ക്രഡിറ്റ് കാര്ഡ് ഉപയോഗിച്ച് ഇദ്ദേഹം വാങ്ങുന്നത്. ആമസോണ് പ്രൈം മെമ്ബറാണ് താനെന്നും 2015 മുതല് ഇതില് നിന്നും സാധങ്ങള് വാങ്ങാറുണ്ടെന്നും ഇദ്ദേഹം പറയുന്നു. എന്നാല് 70,000 രൂപയില് അധികം മുടക്കി സാധനങ്ങള് വാങ്ങുന്നത് ആദ്യമാണ്. ഇന്ന് രാവിലെയാണ് ഡെലിവറി പാക്കറ്റുമായി ഏജന്റ് എത്തിയത്. അടുത്തിടെ ഇത്തരം തട്ടിപ്പ് നടന്ന വാര്ത്ത കണ്ടതിനാല് ഏജന്റിന്റെ മുന്നില് തന്നെ നിന്നാണ് പാക്കറ്റ് തുറന്നത്. ഒരു വിം സോപ്പും അഞ്ച് രൂപയുടെ നാണയവുമാണ് പാക്കറ്റില് ഉണ്ടായിരുന്നത്. ഖത്തറില് പ്രവാസിയായ നൂറുള് കഴിഞ്ഞ രണ്ടാഴ്ച്ചയായി നാട്ടിലുണ്ട്. അമസോണില് പരാതിപ്പെട്ടപ്പോള് രണ്ട് ദിവസത്തെ സമയം കമ്ബനി ചോദിച്ചിട്ടുണ്ടെന്നും നൂറുള് പറഞ്ഞു. തുടര്ന്നാണ് ആലുവ പോലീസ് സ്റ്റേഷനില് പരാതി നല്കിയത്. ഐഎംഇഐ നമ്ബര് ഉപയോഗിച്ച് ഐഫോണ് തട്ടിയെടുത്തവരെ കണ്ടെത്താന് സാധിക്കുമോ എന്ന് പോലീസ് അന്വേഷിക്കുന്നുണ്ട്. സമാനമായ സംഭവം കഴിഞ്ഞ ദിവസവും പുറത്തുവന്നിരുന്നു. അന്ന് ചണ്ഡീഗഡ് സ്വദേശിയായ സിമ്രന്പാല് സിംഗ് ആണ് പറ്റിക്കപ്പെടുന്നത്. ഫ്ലിപ്പ്കാര്ട്ടില് ഐഫോണ് ഓര്ഡര് ചെയ്ത ഇയാള്ക്ക് കിട്ടുന്നത് നിര്മ്മ ബാര് സോപ്പായിരുന്നു. ഇത്തരത്തിലുള്ള നിരവധി സംഭവങ്ങളാണ് സമീപകാലത്തായി പുറത്തുവരുന്നത്. സാധനങ്ങള് ഓര്ഡര് ചെയ്യുമ്ബോള് അത് ഡെലിവറി ബോയിയുടെ മുന്നില് വെച്ച് തന്നെ തുറക്കണം എന്നാണ് ഫ്ലിപ്കാര്ട്ട് പറയുന്നത്.